**З А П О В Е Д**



**Относно:** *Предприемане на мерки за предотвратяване възникнването на пожари и осигуряване на пожарна безопасност в горските и полските територии през пожароопасния период за 2023 г.*

На основание на чл.46, ал.1, т.2 и т.5 от Закона за местно самоуправление и местна администрация (ЗМСМА), чл.10, ал.1, т.6 и ал.2, т.1 и чл.15, ал.1, т.5 и т.9 от Закона за за опазване на околната среда (ЗООС) и в изпълнение на заповед СОА23-РД09-837/24.03.2023 г. на кмета на Столична община,

**НАРЕЖДАМ**

1. Кметовете на кметства с. Мрамор и с. Волуяк да организират:
   1. Наблюдение и постоянен контрол за предотвратяване изгарянето на стърнища, слогове, крайпътни ивици, сухи треви и други растителни остатъци в общинските територии, горски и земеделските земи на територията на Столична община;
   2. Доброволни формирования за гасене на горски и полски пожари по реда на Закона за защита при бедствия (ЗЗБ) през пожароопасния сезон до 30.11.2023г.;
   3. При констатиране палене на стърнища, слогове, крайпътни ивици, сухи треви

и други растителни остатъци кметовете да уведомяват своевременно лицата определени по чл. 167 от ЗООС за предприемане на съответните административнонаказателни мерки спрямо нарушителите.

2. Кметовете на кметсвата да издадат свои заповеди, с които да информират местното население чрез разлепването им в кметствата и по други подходящи начини, че паленето на стърнища, слогове, крайпътни ивици, сухи треви и други растителни остатъци създава опасност от възникване на пожари и представлява нарушение на законодателството и че всеки, който извършва тези дейности подлежи на наказателна отговорност, както следва:

2.1. Съгласно чл. 41а, ал. 1 от Закона за опазване на земеделските земи (ЗОЗЗ) - с глоба или имуществена санкция от 1500 до 6000 лева. При повторно нарушение наказанието е 2000 до 12 000 лева;

2.2. Съгласно чл. 162, ал. 1 от Закона за опазване на околната среда (ЗООС) - с глоба от 200 до 20 000 лева или имуществени санкции от 5000 до 500 000 лева за юридическите лица. При повторно нарушение наказанието е в двоен размер.

3. Настоящата заповед е в сила до 30 ноември 2023 г.

Заповедта да се насочи към началниците на отдели ПОКТДС и ИИБЕКС за сведение, а към кметовете на кметства с. Мрамор и с. Волуяк – за сведение и изпълнение. Да се публикува в интернет страницата на СО – район „Връбница“ в раздел „Сигурност“ и разлепи на табло на входа на районната администрация.

Контролът по изпълнението на заповедта ще осъществявам лично.

